
Uznesenie Okresný súd Prievidza v právnej veci žalobkyne: A. B., nar. XX.X.XXXX, bytom C. D. XX, XXX XX E., proti žalovanému: neuvedený, o obnovu konania, takto rozhodol: Odmieta podanie žalobkyne doručené tunajšiemu súdu dňa 8.3.2024. odôvodnenie: 1. Tunajšiemu súdu bolo dňa 8.3.2024 doručené podanie žalobkyne. Žalobkyňa v ňom uvádza, že žiada tunajší okresný súd obnoviť konanie. Podanie žalobkyne by mohlo byť podaním vo veci samej, resp. žalobou na obnovu konania, avšak nespĺňalo všetky zákonom požadované náležitosti. 2. Uznesením č.k. 14C/15/2024-6 z 2.5.2024 preto súd žalobkyňu vyzval, aby svoje neúplné podanie doplnila v lehote 10 dní od doručenia uznesenia a poučil ju o spôsobe doplnenia. Uznesenie bolo doručené žalobkyni do vlastných rúk dňa 7.5.2024. 3. Dňa 13.5.2024 bolo súdu doručené podanie žalobkyne, označené ako „Vyplatenie žalobkyne za stav. pozemok a doplatenie za or. pôdu“. 4. Súd po preskúmaní uvedeného podania konštatuje, že podanie žalobkyne ani po jeho doplnení nespĺňa náležitosti riadnej žaloby na obnovu konania. 5. Podľa § 129 ods.1 Civilného sporového poriadku (ďalej len CSP) ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 6. Podľa § 129 ods. 2 CSP v uznesení podľa odseku 1 súd uvedie, v čom je podanie neúplné alebo nezrozumiteľné a ako ho treba doplniť alebo opraviť a poučí o možnosti podanie odmietnuť. 7. Podľa § 129 ods. 3 CSP ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 8. Keďže podanie žalobkyne nebolo v súdom určenej lehote riadne doplnené a pre tento nedostatok súd nemohol v konaní pokračovať, súd toto podanie odmietol. Poučenie: Proti tomuto uzneseniu možno podať odvolanie do 15 dní odo dňa jeho doručenia.
Odvolanie sa podáva na Okresnom súde Prievidza v troch vyhotoveniach. O odvolaní rozhodne Krajský súd v Trenčíne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

